Aerodrom Dubai

**Međunarodni aerodrom Dubai** (, IATA: **DXB**, ICAO: **OMDB**) je aerodrom u Dubaiju, najvećem gradu Ujedinjenih Arapskih Emirata.

Glavno je avijacijsko prometno središte na Bliskom istoku i glavni aerodrom u Dubaiju. Smješten je u četvrti Al Garhoud, 4,6 km istočno od Dubaija. Aerodromom upravlja Ministarstvo za civilnu avijaciju i baza je međunarodnih avioprijevoznika Emirates, FlyDubai i Emirates SkyCargo. Najveće je prometno središte avio-tvrtke Emirates na Bliskom istoku. Na aerodromu Emirates ostvaruje 64% od cjelokupnog putničkog prometa i 50% prihvata i otpreme aviona. Dubai Airport je i baza niskotarifnog prijevoznika Flydubaia koji na DXB ostvaruje 10,7% putničkog prometa. Nakon ostvarenog partnerstva s Emiratesom, aerodrom je u aprilu 2013. godine postao sekundarno prometno središte za Qantas. Qantas će koristiti Dubai kao glavnu transfernu točku za letove prema Europi. Od septembra 2012. godine 130 avio-tvrtki kroz aerodrom ostvare preko 6000 tjednih letova u više od 220 destinacija diljem svih kontinenata osim Antarktike.

Aerodrom Dubai se prostire na površini od 3500 hektara. Tokom 2012. godine kroz DXB je prošlo rekordnih 57,700.000 putnika što je 13,2% više nego tokom 2011. godine. To ga svrstava na 10. mjesto najprometnijih aerodroma u svijetu po putničkom prometu. Ujedno je 2012. godine i treći najprometniji aerodrom u svijetu po međunarodnom putničkom prometu. Prema podatcima od januara 2013. DXB je 7. najprometniji aerodrom u svijetu po putničkom prometu.

## Terminali
Aerodrom Dubai ima tri putnička terminala. Terminali 1 i 3 su izravno povezani sa zajedničkim tranzitnim dijelom tako da se putnici mogu slobodno kretati iz terminala u terminal bez prolaska carinske kontrole dok je Terminal 2 na suprotnoj strani aerodroma. Putnici se između terminala prevoze internom željeznicom, vožnja od Terminala 2 do Terminala 1 traje oko 20 minuta, a do Terminala 3 traje 30 minuta. Putnici u Terminal 3 koji trebaju prijeći od hale A i ostataka terminala moraju koristiti automatizirani prijevoz za putnike. Isto će biti i kada 2015. godine bude završena Hala D. Tri putnička terminala imaju ukupni kapacitet od oko 80,000.000 putnika godišnje. Terminali 1 i 3 orijentirani su na međunarodni promet putnika, dok preko Terminala 2 lete avioni na potkontinentalnim letovima i letovima za i regiju Perzijskog zaljeva. Terminali 1 i 3 ostvaruju 85% putničkog prometa.
 
### Terminal 1

Kapacitet Terminala 1 je 33,000.000 putnika. Koristi ga više od 100 avionskih tvrtki i povezan je podzemnim prolazom (300 m) s 1 km dugom Halom C. Prostire se na površini od 515.020 m2. U Terminalu se nalazi 221 šalter za registraciju putnika.
Terminal je prvotno izgrađen za prihvat 21,000.000 putnika, no radi velikog zagušenja aerodrom je bio prisiljena proširiti terminal za prihvat 33,000.000 putnika što je postignuto proširenjem i otvaranjem novih 28 izlaza za putnike.

U 2013. uprava Aerodroma Dubai najavila je veliku obnovu za Terminal 1 i Halu C. Preuređenje uključuje unaprijeđeni sustav za prtljagu, zamjenu šaltera za registraciju putnika i prostraniju dvoranu odlaska. Prostor dolaska će također biti preuređen kako bi se ubrzao protok. Kraj obnove se očekuje do kraja 2014. godine.

;Hala C
Hala C je dio Terminala 1 i otvorena je 2000. godine. Do otvaranja Hale B na T3 bila je najveća hala na Aerodromu Dubai. Uključuje 50 izlaza od kojih su 28 aviomostovi a 22 izlaza na nižoj razini su za avione na udaljenim parkirnim pozicijama. Izlazi su označeni od C1 do C50. U hali se nalazi više od 17 restorana, kafića te linija samo-poslužnih restorana za prehranu na razini odlazaka. Tu je i hotel s 5 zvjezdica i bescarinske trgovine na 5.400 m2. Ostali sadržaji uključuju molitvene sobe i medicinski centar.

;Hala D
Istodobno s početkom planiranja izgradnje Terminala 4, 14. 11. 2008. godine Emiratesi započinju planiranje proširenje na novom terminalu 3 što bi do 2015. godine trebalo povećati broj putnika na 80,000.000 do 90,000.000 godišnje. U maju 2011. godine izvršni direktor Aerodroma Dubai Paul Griffith prezentira glavni plan aerodroma. On uključuje izgradnju Hale D (prije planirani Terminal 4) s kapacitetom od 15,000.000 putnika, što bi ukupni kapacitet aerodroma dovelo do 90,000.000 putnika u 2018. godini. Također se prati da li će Emiratesi preuzeti Halu C, uz Hale A i B koje već koriste. Sve ostale aviotvrtke će biti premještene u Halu D ili na Aerodrom Al-Maktoum. Aerodrom predviđa rast međunarodnog putničkog i teretni prometa od 7,2% godišnje, po čemu bi do 2020. godine broj putnika na aerodromu dostigao brojku od 98,500.000.

### Terminal 2
Terminal 2 izgrađen je 1998. godine i ima površinu od 15.000 m2. Kapacitet od 10,000.000 putnika u 2013. godini dostignut je nakon više rekonstrukcija i velikog proširenja tokom 2012. godine. Terminal koristi više od 50 avionskih tvrtki koje lete uglavnom u zoni Perzijskog zaljeva. Većina letova su za Iran, Indiju, Saudijsku Arabiju, Pakistan i Afganistan. U junu 2009. godine Terminal 2 je postao glavno prometno središte Flydubaia gdje se nalazi i glavni ured te avionske tvrtke. Godine 2012. Terminal 2 je obnovljen, prošireni su šalteri za registraciju putnika i prostori za poziv putnika, promijenjen je dekor interijera i eksterijera i povećan izbor za prehranu putnika. Obnovom je kapacitet povećan na 10,000.000 putnika. Uz brojne sadržaje za putnike na terminalu je 37 šaltera za registraciju putnika, prostrani prostor za ulazak putnika s više dnevnog svjetla. Također, novi otvoreni izlazi omogućuju poziv na nekoliko letova istovremeno s čime se poboljšao protok putnika i aviona. Terminal ima ukupno 43 udaljene pozicije za parkiranje aviona. Trgovine slobodne carinske zone prostiru se na 2.400 m2 u zoni odlazaka i 540 m2 u zoni dolaska.

### Terminal 3

Terminal 3 koštao je osam milijardi USD i jednim svojim dijelom nalazi se u podzemlju. Koristi ga isključivo Emirates i ima kapacitet od 47,000.000 putnika. Pet aviomostova na Hali B i 18 na Hali A prilagođeno je za prihvat Airbusa A380. Dana 6. 9. 2012. godine je objavljen kako Terminal 3 više neće biti ekskluzivno za aviotvrtku Emirates. Nakon sporazuma između Emiratesa i Qantasa o dijeljenju pojedinih linija Qantas će biti drugi (i jedini) koji će koristiti Terminal 3. Ovaj sporazum također omogućuje Qantasu korištenje A380 aviomostova.

Nakon završetka, Terminal 3 je najveća zgrada u svijetu po podnoj površini, s više od 1,713.000 m2 i kapacitetom od 47,000.000 putnika godišnje. Veliki dio površine se nalazi ispod avionskih rulnih staza i izravno je povezan s Halom B. Prostori odlaska i dolaska su 10 m ispod platforme aerodroma. Hala A je spojena s T3 s automatiziranim prijevozom za putnike. U više podzemnih nivoa nalaze se saloni putnika prve i poslovne klase, restorani, 180 šaltera za registraciju putnika i parkiralište za 2.600 automobila. Prostor s trgovinama prostire se na 10.700 m2. Sustav rukovanja prtljagom najveći je u svijetu i može obraditi 8.000 komada prtljage po satu, uključuje 21 ulaznu kontrolnu poziciju, 49 podiznih mostova, 90 km pokretne trake s mogućnošću prijenosa 15.000 komada prtljage po satu pri brzini od 27 km/h. U dolaznom dijelu terminal ima 52 ulaza s 14 traka za izdavanje prtljage. Parkiralište uključuje 1.870 mjesta za automobile, 163 parkirnih mjesta za najam automobila i 44 mjesta za Emiratesove autobuse. Danas kroz terminal prođe oko 85.000 putnika dnevno. 

;Hala A
Kapacitet Hale A je 19,000.000 putnika. Povezana je automatiziranim prijevozom za putnike s dva glavna javna nivoa. Prtljaga putuje tunelima sa sustavom za prijenos prtljage. Hala je otvorena 2. 1. 2013. godine. Zgrada je sličnog oblika kao Hala B, dugačka je 924 m, široka 91 m i u središnjem dijelu visoka 40 m (od nivoa platforme). Ima 20 aviomostova od kojih njih 18 mogu primiti Airbus A380-800. Tu su još i 6 sala za putnike koji polijeću na letovima s avionima parkiranih na 13 udaljenih pozicija. Izlazi putnika su označeni od A1 do A24.

Dio hale su jedan hotel s 4 i jedan hotel s 5 zvjezdica, područja bescarinske prodaje i saloni za putnike poslovne i prve klase. Ovi saloni su najveći u svijetu i imaju svoj posebnu kat preko kojega putnici imaju izravan pristup u avion. Ukupno područje hale zauzima 540.000 m2 a ukrcaj putnika moguć je s više nivoa.

;Hala B

Hala B izravno je povezana s Terminalom 3, te je predodređena isključivo za Emirates. Ukupno područje hale je 675.000 m2, dugačka je 945 m široka 90,8 m i u središnjem dijelu visoka 49,5 m. Ima 10 katova (4 podzemna, prizemlje i pet katova iznad). Dolasci i odlasci su na više nivoa, ima 32 izlaska za putnike koji su označeni od B1 do B32. Hala ima 26 zračnih mostova i pet izlaza za putnike za avione parkirane na 14 udaljenih pozicija. Pozicije su samo za Airbus A340 i Boeing 777. Za tranzitne putnike hala ima 3 područja sa 62 transferna šaltera. Pet aviomostova je za prihvat Airbusa A-380.

U Hali su i Emiratesovi saloni za putnike prve i poslovne klase te Marhaba salon. Salon prve klase ima kapacitet od 1800 putnika i ukupne je površine od 12.600 m2. Salon poslovni klase ima kapacitet od 3.000 putnika i ukupne je površine od 13.500 m2. Salon Marhaba je najmanji ima kapacitet od 300 putnika. Ukupna površina s komercijalnim sadržajima je 120.000 m2 i u potpunosti je pod upravom Dubai Duty Freea. Tu su uz trgovine bescarinske prodaje i 18 restorana prehrane i tri hotela s 4 i 5 zvjezdica.

## Izvori

## Vanjske veze
* Aerodrom Dubai 
;Ostali projekti